Piramid Khafre

Piramid Khafre ialah piramid tengah Piramid Giza. Ia yang kedua tertinggi dan kedua terbesar antara ketiga-tiga piramid itu. Ia satu-satunya piramid daripada tiga yang masih ada salutan di puncaknya. Ia merupakan makam Firaun Dinasti Keempat Khafre, yang memerintah .Shaw, Ian, "The Oxford History of Ancient Egypt", 2000 p.90

Saiz
Panjang tapak piramid ini 215.5 m (706 kaki) atau 411 hasta dan mencapai ketinggian  atau 274 hasta. Ia dibina daripada bongkah batu kapur yang beratnya lebih daripada 2 tan setiap satu. Kecerunan piramid ini mempunyai sudut 53° 08', lebih curam daripada jirannya, piramid Khufu, yang darjahnya 51° 50' 24". Piramid Khafre terletak di atas batuan dasar 10 m (33 kaki) lebih tinggi daripada piramid Khufu, yang menjadikannya nampak lebih tinggi.

 Pembinaan 
Seperti Piramid Agung, singkapan batu digunakan di dalam terasnya. Disebabkan kecerunan penara, sudut barat laut ditarah 10 m (33 kaki) daripada subtanah batu, dan sudut tenggara dinaikkan.

Batu-batu yang digunakan di bahagian bawah sangat besar tetapi semakin tinggi piramid ini, batu-batunya semakin kecil, setebal hanya  di puncak. Lapisan batu adalah kasar dan tidak sekata untuk separuh pertama ketinggiannya, tetapi satu jalur halus batu bersusun sekata jelas kelihatan di bahagian tengah piramid. Di sudut barat laut piramid, batuan dasar dibentuk menjadi tangga.Lehner, 1997 p.45 Batu selongsong menutupi sepertiga atas piramid, tetapi piramidion dan sebahagian puncaknya hilang.

Lapisan paling bawah batu selongsong diperbuat daripada granit merah jambu, tetapi bahagian piramid yang selebihnya dilapisi dengan batu kapur Tura. Penelitian mendedahkan bahawa tepi sudut batu-batu selongsong yang tinggal tidak lurus sepenuhnya, tetapi berperingkat beberapa milimeter. Satu teori menyatakan bahawa ini disebabkan oleh penurunan akibat gempa. Teori alternatif mencadangkan bahawa cerun pada bongkah dipotong sebelum diletakkan kerana ruang kerja yang terhad di bahagian atas piramid.Lehner, 1997 p.122

Sejarah

Ahli sejarah Arab Ibn Abd al-Salam mencatatkan bahawa piramid ini dibuka pada tahun 1372. Pada dinding bilik pengebumian, terdapat grafiti bahasa Arab yang mungkin berasal dari zaman yang sama.Lehner, 1997 p.49

Tidak diketahui bila batu lapisan selebihnya dirompak; ia mungkin masih ada pada tahun 1646, ketika John Greaves, profesor Astronomi di Universiti Oxford dalam Pyramidographia beliau, menulis bahawa walaupun batu-batunya tidak sebesar atau sekata seperti di Khufu, permukaannya licin dan tiada kecacatan atau ketidaksamaan, kecuali di bahagian selatan.Lehner, 1997 p.44

Piramid pertama kali diterokai pada zaman moden oleh Giovanni Belzoni pada 2 Mac 1818, semasa pintu masuk asal ditemui di bahagian utara. Belzoni berharap dapat menemui bilik pengebumian yang penuh tetapi ruang itu kosong, selain daripada sarkofagus yang terbuka dan penutupnya yang pecah di lantai.

Penerokaan lengkap pertama dilakukan oleh John Perring pada tahun 1837. Pada tahun 1853, Auguste Mariette menggali separa kuil lembah Khafre, dan pada tahun 1858, semasa menyelesaikan pengosongannya, beliau berjaya menemui patung diorit Khafre.Lehner, 1997 p.55

Pada tahun 1932, pendaki gunung Amerika Elbridge Rand Herron jatuh dari piramid ini semasa mendaki permukaan luarnya dan meninggal dunia serta-merta.

Bahagian dalam

Dua pintu masuk menuju ke bilik pengebumian; satu terletak  tinggi dari dasar muka utara piramid, dan satu lagi di dasar piramid pada paksi yang sama. Laluan-laluan ini tidak sejajar dengan garis tengah piramid tetapi terpesong ke timur sebanyak . Laluan menurun rendah dipahat sepenuhnya daripada batuan dasar, menurun, mendatar, kemudian naik untuk menyambung ke laluan mendatar yang menuju ke bilik pengebumian.

Satu teori mengapa terdapat dua pintu masuk ialah dasar utara piramid dimaksudkan untuk dialihkan  lebih ke utara yang akan menjadikan piramid Khafre lebih besar daripada piramid ayahandanya. Ini akan meletakkan pintu masuk ke laluan menurun rendah itu di dalam piramid. Walaupun batuan dasar dipotong lebih jauh dari piramid di bahagian utara daripada barat, tidak jelas jiak ada cukup ruang di penara untuk tembok pagar dan teres piramid. Teori alternatif ialah, seperti banyak piramid sebelumnya, rancangan diubah dan pintu masuk dipindahkan semasa tengah-tengah pembinaan.

Terdapat ruang tambahan, sama panjang dengan Kamar Raja di piramid Khufu,Petrie, The Pyramids and Temples of Gizeh, 1883:78 yang terbuka ke barat laluan rendah, yang tujuannya tidak pasti. Ia mungkin digunakan untuk menyimpan persembahan, peralatan pengebumian, atau mungkin ruang serdab. Laluan menurun tinggi dilapisi granit dan turun untuk bersambung dengan laluan mendatar ke bilik pengebumian.

Bilik pengebumian diukir daripada sebuah lubang pada batuan dasar. Bumbung dibina daripada rasuk batu kapur berbentuk tebeng layar. Bilik ini segi empat tepat, , dan berorientasikan timur-barat. Sarkofagus Khafre diukir daripada bongkah granit padu dan dibenamkan dalam lantai. Di dalamnya, Belzoni menemui tulang seekor binatang, mungkin lembu jantan. Lubang lain di lantai mungkin mengandungi peti kanopi, dengan penutupnya asalnya ialah jubin lantainya.Lehner, 1997 p.124

Terdapat dua lubang segi empat tepat kecil di dinding bilik pengebumian yang saling berhadapan, sangat menyerupai bukaan "lubang udara" yang ditemui di bilik-bilik pengebumian Piramid Agung.

Imbasan Muon

Pada tahun 1960-an, Luis Alvarez menggunakan pengimejan transmisi muon untuk mencari bilik-bilik tersembunyi di dalam piramid ini. Alvarez mengumpulkan pasukan ahli fizik dan arkeologi dari Amerika Syarikat dan Mesir. Peralatan rakaman dibina dan eksperimen dijalankan, namun tergendala akibat Perang Enam Hari 1967. Selepas perang, usaha diteruskan, merakam dan menganalisis sinaran kosmik yang menembus sehingga tahun 1969, apabila beliau melaporkan kepada American Physical Society bahawa tiada bilik ditemui dalam 19% piramid ini yang disurvei.

Kompleks piramid

Piramid Satelit

Di sepanjang garis tengah piramid di bahagian selatan terdapat piramid satelit, tetapi hampir tiada yang tinggal kecuali beberapa bongkah teras dan garis pelan dasarnya. Ia ada dua laluan menurun, salah satunya berjalan mati dengan ceruk yang mengandungi perabot-perabot keupacaraan.Lehner, 1997 p.126

Kuil-kuil Khafre
Kuil-kuil di dalam kompleks Khafre dalam keadaan yang lebih baik daripada Khufu, lebih-lebih lagi Kuil Lembah, yang terpelihara dengan baik.Wilkinson, Richard, "The Complete Temples of Ancient Egypt", 200 p.117 Di timur Piramid terletak kuil jenazah Khafre. Walaupun kini kebanyakannya runtuh, ia cukup untuk memahami pelan asalnya. Ia lebih besar daripada kuil-kuil sebelumnya dan yang pertama untuk menggunakan kelima-lima elemen standard kuil jenazah zaman kemudian: dewan masuk, halaman bertiang, lima ceruk untuk patung firaun, lima gudang simpanan, dan tempat suci dalaman. Terdapat lebih daripada 50 patung bersaiz sebenar Khafre, tetapi ini telah dikeluarkan dan dikitar semula, mungkin oleh Ramses II. Kuil ini dibina daripada bongkah-bongkah megalit (yang terbesar dianggarkan 400 tanSiliotti, Alberto, Zahi Hawass, 1997 "Guide to the Pyramids of Egypt" p.62).

Satu tambakan sepanjang  menuju ke kuil lembah, yang sangat serupa dengan kuil jenazah. Ia dibina daripada bongkah megalit bersalut granit merah. Tiang segi empat tepat di dewan yang berbentuk T diperbuat daripada granit padu, dan lantai dihiasi alabaster. Bahagian luar dibina daripada bongkah besar, ada yang beratnya lebih 100 tan.Siliotti, Alberto, Zahi Hawass, 1997 p.63-9 Walaupun tiada hiasan dalaman, kuil ini dahulu dipenuhi dengan simbolisme: dua pintu terbuka ke sebuah lobi dan dewan bertiang besar, di mana terdapat soket-soket di lantai yang akan diletakkan 23 buah patung Khafre. Tiang-tiang ini telah dicuri. Bahagian dalam, diperbuat daripada granit Kuil Lembah, terpelihara dengan baik. Bahagian luar diperbuat daripada batu kapur yang lebih terluluhawa.Wilkinson, 200 p.117

Kuil yang digelarkan kuil Sfinks tidak dikaitkan dengan mana-mana raja, tetapi persamaan struktur dengan kuil jenazah Khafre menunjukkan baginda sebagai pembinanya. Membuka ke sebuah dewan dengan 24 batang tiang, setiap satu dengan patungnya sendiri, dua tempat suci dan reka bentuk simetri, ada kemungkinan tetapi tidak pastilah jika kuil ini mempunyai sebarang simbolisme dalam pelan siapnya.Wilkinson, 200 p.118

Sfinks

Sfinks Agung mungkin dahulu sebahagian daripada kompleks piramid ini. Ia dipahat daripada formasi batuan yang digunakan untuk memotong bongkah-bongkah untuk piramid ini sendiri.

Lihat juga
Teknik pembinaan piramid Mesir
Senarai piramid Mesir
Senarai tapak megalit
Senarai struktur tertinggi yang dibina sebelum abad ke-20
Rujukan

 Sumber 



Pautan luar

Kategori:Bangunan dan struktur siap pada abad ke-26 SM
Kategori:Kompleks Piramid Giza
Kategori:Piramid Dinasti Keempat Mesir
Kategori:Khafre
Kategori:Bangunan dan struktur di Giza